- स्तोत्रसंहिता
- <
- 24
- >

24
गौरवाचा राजा
दाविदाचे स्तोत्र.
1 भूमी आणि तिच्यावरील परिपूर्णता परमेश्वराची आहे.
जग आणि त्यातील सर्व राहणारे परमेश्वराचे आहेत.
2 कारण त्याने समुद्रावर तिचा पाया घातला,
आणि जलांवर त्याने ती स्थापली.
3 परमेश्वराच्या *सियोन पर्वत डोंगरावर कोण चढेल?
परमेश्वराच्या पवित्र मंदिरात कोण उभा राहू†आराधना करू शकतो?
4 ज्याचे हात निर्मळ आहेत, ज्यांचे हृदय शुद्ध आहे,
ज्याने आपला जीव खोटेपणाकडे उंचावला नाही,
आणि ज्याने दुष्टपणाने शपथ वाहिली नाही.
5 तो परमेश्वराकडून आशीर्वाद प्राप्त करेल,
आणि त्यालाच त्याच्या तारणाऱ्या देवापासून न्यायीपण मिळेल.
6 हिच पिढी त्यास शोधणारी आहे,
जी याकोबाच्या देवाचे मुख शोधते.
7 अहो! वेशींनो, आपले मस्तक उंच करा.
पुर्वकालीन द्वारांनो, उंच व्हा,
म्हणजे गौरवशाली राजा आत येईल.
8 गौरवशाली राजा कोण आहे?
तोच परमेश्वर, सामर्थ्यशाली आणि थोर आहे.
9 वेशींनो, तुमची मस्तके उंच करा.
सर्वकाळच्या दरवाजांनो, तुम्ही उंच व्हा,
म्हणजे गौरवशाली राजा आत येईल.
10 तो गौरवशाली राजा कोण आहे?
सेनाधीश परमेश्वरच तो राजा आहे,
तोच तो गौरवशाली राजा आहे.

- स्तोत्रसंहिता
- <
- 24
- >

*24:3 सियोन पर्वत

†24:3 आराधना करू

© 2017, 2019 BCS