- स्तोत्रसंहिता
- <
- 122
- >

122
यरूशलेमेच्या कुशलासाठी प्रार्थना
दाविदाचे स्तोत्र
1 आपण परमेश्वराच्या घराला जाऊ असे ते*माझे मित्र मला म्हणाले,
तेव्हा मला आनंद झाला.
2 हे यरूशलेमे,
तुझ्या द्वारात आमची पावले लागली आहेत.
3 हे यरूशलेमे,
एकत्र जोडलेल्या नगरीसारखी तू बांधलेली आहेस.
4 इस्राएलास लावून दिलेल्या नियमाप्रमाणे,
तुझ्याकडे वंश, परमेश्वराचे वंश,
परमेश्वराच्या नांवाचे उपकारस्मरण करण्यासाठी वर चढून येतात.
5 कारण तेथे न्यायासने,
दावीदाच्या घराण्यासाठी राजासने मांडली आहेत.
6 यरूशलेमच्या शांतीसाठी प्रार्थना करा!
तुझ्यावर प्रीती करतात त्यांची भरभराट होईल.
7 तुझ्या कोटात शांती असो,
आणि तुझ्या राजवाड्यात उन्नती असो.
8 माझे बंधू आणि माझे सहकारी ह्यांच्याकरता,
मी आता म्हणेन, तुमच्यामध्ये शांती असो.
9 परमेश्वर आमचा देव ह्याच्या घराकरता,
मी तुझ्या हितासाठी प्रार्थना करीन.

- स्तोत्रसंहिता
- <
- 122
- >

*122:1 माझे मित्र

© 2017, 2019 BCS